open-index/open-wikipedia-markdown huggingface dataset:
গুয়াকোল্ডা আন্তোইন লাজেরিনি

**গুয়াকোল্ডা আন্তোইন লাজেরিনি** (১১ এপ্রিল ১৯০৮ - ২২ আগস্ট ২০১৫) ছিলেন চিলির একজন গণিতবিদ এবং শিক্ষাবিদ।

## শিক্ষা এবং কর্মজীবন
আন্তোইনের কিশোরী অবস্থায় তাঁর বাবা মারা যান। আন্তোইন গণিত পড়ানোর মাধ্যমে পরিবারের ভরণপোষণে সাহায্য করতে শুরু করেন। তিনি ১৯২৪ সালে চিলি বিশ্ববিদ্যালয়ের শিক্ষকতা স্কুলে প্রবেশ করেন এবং ১৯২৮ সালে সেখানেই পড়াশোনা শেষ করেন। ডিফারেনশিয়াল সমীকরণ এবং শিক্ষাবিজ্ঞান ও প্রকৌশলে তাদের প্রয়োগের ওপর একটি গবেষণা পত্র লিখে তিনি গণিত ও পদার্থবিদ্যার অধ্যাপক পদবি অর্জন করেন। তিনি সান্তিয়াগোর লিসিও হোসে ভিক্টোরিনো লাস্টারিয়ায় উচ্চ বিদ্যালয়ের গণিত শিক্ষক হন এবং পরবর্তী ৩০ বছর সেখানেই পড়াতে থাকেন।

ইতিমধ্যে, ১৯২৮ থেকে ১৯৩১ সাল পর্যন্ত, তিনি  শিক্ষায়তনে অধ্যাপক হিসেবে কাজ করেন, ১৯২৯ সালে তিনি সেখানে একজন বিমা-গাণনিক হিসেবে শংসাপত্র অর্জন করেন। ১৯৩৩ সালে তিনি চিলি বিশ্ববিদ্যালয়ে সহকারী অধ্যাপক হন এবং ১৯৫৪ সালের মধ্যে তিনি সেখানে পূর্ণ অধ্যাপক হিসেবে পদোন্নতি পান। ১৯৪৭ সালে তাঁকে চিলির শিল্প প্রকৌশলী স্কুলে অধ্যাপক হিসেবে মনোনীত করা হয়। ১৯৫৩ সালে এই স্কুলটি  (ইউটিই)-এর সাথে একীভূত হয়। তিনি ১৯৫৩ সালে সান্তিয়াগোতে একটি বেসরকারি স্কুল, দ্য কেন্ট স্কুল প্রতিষ্ঠায়ও সহায়তা করেছিলেন। ১৯৫৮ থেকে ১৯৬২ সাল পর্যন্ত তিনি ইউটিই-তে একজন ডিনের সমতুল্য পদে অধিষ্ঠিত ছিলেন, ইউটিই-তে মহিলা হিসেবে এই স্তরে তিনি প্রথম ছিলেন। ১৯৬৩ থেকে ১৯৬৮ সাল পর্যন্ত তিনি চিলি বিশ্ববিদ্যালয়ের দর্শন ও শিক্ষা অনুষদের গণিত বিভাগের প্রধান ছিলেন। ১৯৫০ এবং ১৯৬০-এর দশকে তিনি গণিত শিক্ষাদান সম্পর্কিত বেশ কয়েকটি আন্তর্জাতিক ইভেন্টে চিলির প্রতিনিধিত্ব করেছিলেন। তিনি ১৯৮৫ সালে অবসর গ্রহণ করেন, কিন্তু দীর্ঘদিন ধরে গণিতে সক্রিয় ছিলেন।

## বই
১৯৭১ সালে, মারিয়া লারার সাথে আন্তোইন একটি বই লেখেন, যার নাম *নুয়াভাস ম্যাটেমেটিকাস প্যারা লস প্যাড্রেস* (*পিতামাতার জন্য নতুন গণিত)*। এটি নতুন গণিত এবং সেট তত্ত্ব সম্পর্কিত ছিল, যা সেই সময়ে গণিত শিক্ষায় জনপ্রিয় বিষয় ছিল।

## ব্যক্তিগত জীবন
আন্তোইন ১৯০৮ সালের ১১ই এপ্রিল সান্তিয়াগোতে জন্মগ্রহণ করেন, তিনি এক অভিবাসী পরিবারের সাত সন্তানের একজন ছিলেন। তাঁর মা ইতালি থেকে এবং তাঁর বাবা ফ্রান্স থেকে, উভয়ই ১৮ শতকের শেষের দিকে আরাউকানিয়া দখলের সময় শিশু অবস্থায় চিলিতে অভিবাসিত হন। ১৯৪৪ সালে আন্তোইন বিয়ে করেন আর্কাদিও এসকোবার জাপাতাকে, যিনি একজন উচ্চ বিদ্যালয় পরিদর্শক এবং আইনের ছাত্র ছিলেন। তাঁদের দুটি সন্তান ছিল। আন্তোইন ২০১৫ সালের ২২শে আগস্ট ১০৭ বছর বয়সে মারা যান। 

## স্বীকৃতি
১৯৯২ সালে, আন্তোইন জাতীয় শিক্ষা পুরস্কারের জন্য মনোনীত হন। ১৯৯৭ সালে আন্তর্জাতিক নারী দিবস উদযাপনের অংশ হিসেবে, আন্তোইনকে অ্যাগ্রুপাসিওন ডি মুজেরেস ইনজেনিরোস কর্তৃক সম্মানিত করা হয়। 

## তথ্যসূত্র




## বাহ্যিক লিঙ্কগুলি

*

বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:২০১৫-এ মৃত্যু
বিষয়শ্রেণী:১৯০৮-এ জন্ম
আলীকদম সরকারি উচ্চ বিদ্যালয়

** আলীকদম সরকারি উচ্চ বিদ্যালয় **  বাংলাদেশের বান্দরবান জেলায় অবস্হিত একটি সরকারি শিক্ষা প্রতিষ্ঠান। এটি আলীকদম উপজেলার একমাত্র সরকারি উচ্চ বিদ্যালয়। 

## বিদ্যালয়ের ইতিহাস
আলীকদম সরকারি উচ্চ বিদ্যালয় ১৯৭৬ সালে আলীকদম উপজেলায় প্রতিষ্ঠিত হয়। ১৯৮৯ সালের ০৪ নভেম্বর বিদ্যালয়টি জাতীয়করণ করা হয়।
## অবস্থান
আলীকদম সরকারি উচ্চ বিদ্যালয় আলীকদম সদর ইউনিয়নের চৌমুহনী এলাকায় অবস্হিত। 
## অবকাঠামো
বিদ্যালয়ের অবকাঠামো নিম্নরূপ:
ভবন : ৪টি,
শ্রেণীকক্ষ : ৩০টি,
মাল্টিমিডিয়া শ্রেণীকক্ষ : ৫টি,
আইসিটি ল্যাব : ২টি,
বিজ্ঞানাগার : ১টি,
পাঠাগার : ১টি

## তথ্যসূত্র

## আরো দেখুন
* বান্দরবান জেলার শিক্ষা প্রতিষ্ঠানের তালিকা

বিষয়শ্রেণী:বান্দরবান জেলার বিদ্যালয়
আবু যাকারিয়া আল-ওয়ারজলানী

**আবু জাকারিয়া আল-ওয়ারজলানি** (    ) একজন ইবাদি পণ্ডিত। তিনি মূলত তাঁর জীবনীগ্রন্থ *"কিতাব সিয়ার আল-আইম্মাহ ওয়া আখবারুহুম" এর জন্য পরিচিত।*

## জীবন
ঐতিহাসিক উৎসগুলোতে আবু জাকারিয়া আল-ওয়ারজলানির জীবন সম্পর্কে খুব সামান্য তথ্যই পাওয়া যায়। বিভিন্ন উৎস হতে প্রাপ্ত বিবরণ মূলত আহমদ আদ-দারজিনি-র বর্ণনা এবং আল-ওয়ারজলানির নিজের লেখায় ছড়িয়ে ছিটিয়ে থাকা তথ্যসূত্র থেকে পাওয়া। উৎসগুলো অনুসারে তার পূর্ণ নাম হলো আবু জাকারিয়া ইয়াহইয়া ইবনে আবি বকর ইবনে সাঈদ আল-ইয়াহরাসনি আল-ওয়ারজলানি। তার নিসবাহ, 'আল-ইয়াহরাসনি' (বা আল-ইয়ারাসনি), তাকে বানু ইয়াহরাসন নামক বারবার গোত্রের সাথে যুক্ত করে, যাদের ঐতিহাসিক সীমানা বর্তমান তিউনিসিয়ার জারবা থেকে লিবিয়ার নাফুসা পর্বতমালা এবং তিউনিসিয়ার জেরিদ অঞ্চল পর্যন্ত বিস্তৃত ছিল। সম্ভবত তিনি বর্তমান আলজেরিয়ার ওয়ারগলান-এ জন্মগ্রহণ করেছিলেন, যা নির্দেশ করে যে তার পরিবার হয়তো কোনো এক পূর্ববর্তী অভিবাসনের পর সেখানে বসতি স্থাপন করেছিল।

আবু জাকারিয়া আল-ওয়ারজলানি কৃষি কাজের মাধ্যমে জীবিকা নির্বাহ করতেন এবং তিনি স্থায়ীভাবে ওয়ারগলানে বসবাস করতেন না, তবে নিজের সম্প্রদায়ের সাথে যোগাযোগ বজায় রাখার জন্য মাঝে মাঝে সেখানে ফিরে আসতেন। তিনি ১০৭৮ বা ১০৮১ সালের দিকে মারা যান বলে ধারণা করা হয়।

## উল্লেখযোগ্য কাজ
তার প্রধান কাজ হলো 'কিতাব সিয়ার আল-আইম্মাহ ওয়া আখবারুহুম' (Kitab Siyar al-Aimmah wa Akhbaruhum), যা মূলত মাগরেবি পণ্ডিতদের জীবনীর ওপর আলোকপাত করে। বিশেষ করে রুস্তমিদ রাজবংশের ইতিহাস এবং যারা ইবাদি সম্প্রদায়কে পথপ্রদর্শনে তাদের স্থলাভিষিক্ত হয়েছিলেন, তাদের বর্ণনায় এই গ্রন্থটি সমৃদ্ধ। এই পাঠ্যটি ফাতেমি রাজবংশের প্রাথমিক পর্যায় সম্পর্কেও ধারণা প্রদান করে। এই ইতিবৃত্তটি পরবর্তীকালের ইবাদি ঐতিহাসিক যেমন আদ-দারজিনি এবং আশ-শাম্মাখি-র জন্য একটি প্রধান সূত্র হিসেবে কাজ করেছে, যারা তাদের রচনায় এই গ্রন্থের উপাদানের ওপর ব্যাপকভাবে নির্ভর করেছেন। উত্তর আফ্রিকায় ইবাদিদের ইতিহাস সংক্রান্ত টিকে থাকা প্রাচীনতম ইবাদি দলিল হিসেবে এটি স্বীকৃত। আওয়াদ খলিফাত মনে করেন যে, আবু জাকারিয়া নির্দিষ্ট কিছু জাতিগোষ্ঠীর প্রতি কিছুটা পক্ষপাত প্রদর্শন করে থাকতে পারেন, বিশেষ করে পারসিকদের প্রতি, যাদের সাথে রুস্তমিদ পরিবার তাদের বংশীয় যোগসূত্র খুঁজে পায়।

## আরও দেখুন

* আহমেদ আল-দারজিনি
* আহমদ ইবনে সাইদ আল-শাম্মাখি
* ইবনে আল-সাগির

## তথ্যসূত্র

### উদ্ধৃতি

### গ্রন্থপঞ্জি
 
বিষয়শ্রেণী:১০৭৮-এ মৃত্যু
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:আরবি ভাষার লেখা থাকা নিবন্ধ
ইসলামী আইন ও সংবিধান

***"ইসলামিক আইন এবং পাকিস্তানে এর ভূমিকা"*** হল বিশিষ্ট ইসলামিক ব্যক্তিত্ব সাইয়্যেদ আবুল আলা মওদুদী  রচিত আইন বিষয়ক একটি গ্রন্থ । এটি মূলত ১৯৫৫ সালে প্রকাশিত হয়  এবং ১৯৮৩ সালে পুনর্মুদ্রিত হয়। 

ইসলামি আইন ও সংবিধান বইটিতে পাকিস্তানে ইসলামী আইন অর্থাৎ শরিয়াহের ধাপে ধাপে প্রবর্তন এবং এর সম্ভাব্য প্রভাব নিয়ে আলোচনা করা হয়েছে। বইটিতে বিরোধীদের প্রধান উদ্বেগের বিষয় পর্যালোচনা ও কঠোর শাস্তির  বিষয়  আলোচনা করা হয়েছে। যা ব্রিটিশ ঔপনিবেশিক শাসনামলে প্রবর্তিত হয় এবং এখনও পাকিস্তানে প্রয়োগ করা ব্রিটিশ দেওয়ানি এবং ফৌজদারি কার্যবিধির উপর কার্যকর রয়েছে । এই বইটিতে শরিয়াহ এবং আধুনিক বিশ্বে এর বাস্তবায়ন সম্পর্কে বিস্তারিত আলোচনা করা হয়েছে।

## সংস্করণ

* প্রথম সংস্করণ, লাহোর: ইসলামিক পাবলিকেশন্স, ১৯৫৫। 
* দ্বিতীয় সংস্করণ, লাহোর: ইসলামিক পাবলিকেশন্স, ১৯৬০। 
* তৃতীয় সংস্করণ, লাহোর: ইসলামিক পাবলিকেশন্স, ১৯৭০। 
* চতুর্থ সংস্করণ, লাহোর: ইসলামিক পাবলিকেশন্স, ১৯৮৩। 

## তথ্যসূত্র

## বাহ্যিক লিঙ্কগুলি

* পাকিস্তানে ইসলামী আইন এবং এর ভূমিকা   

বিষয়শ্রেণী:সৌদি আরবে বিবাচন
বিষয়শ্রেণী:বিবাচনকৃত বই
বিষয়শ্রেণী:১৯৮৩-এর অ-কল্পকাহিনী বই
বিষয়শ্রেণী:পাকিস্তানের আইন
বিষয়শ্রেণী:সাইয়েদ আবুল আ'লা মওদুদীর বই
নূরজায়া আলী মুক্তি

**কে.এইচ. নূরজয়া আলী মুক্তি** () হলেন একজন ইন্দোনেশীয় আলেম, কিয়াই, দাঈ এবং পনডক পেসান্ত্রেন নুরুল হিকমাহের প্রতিষ্ঠাতা ও প্রধান। তিনি তৎকালীন পনডক পেসান্ত্রেন দারুল ইবতিদা চারিনজিনে পড়াশোনাকালীন প্রয়াত আবুয়া উচি তুর্তুসির ঘনিষ্ঠ বন্ধু ছিলেন।

## তথ্যসূত্র
### পাদটীকা

বিষয়শ্রেণী:ইন্দোনেশীয় মুসলিম পণ্ডিত
বিষয়শ্রেণী:জীবিত ব্যক্তি
উবায়দুল্লাহ ইবনুল মাহদি

**উবায়দুল্লাহ ইবনে মুহাম্মদ আল-মাহদি** (      )  (৭৭১–৮১০/১১) ছিলেন একজন আব্বাসীয় রাজপুত্র। তিনি ছিলেন আব্বাসীয় খিলাফতের তৃতীয় খলিফা আল-মাহদী ও প্রথম আব্বাসীয় খিলাফত আবুল আব্বাস আল-সাফাহর কন্যা রায়তার পুত্র। আব্বাসীয় খিলাফতের অধীনে তিনি প্রথমে আর্মেনিয়া ও উত্তর-পশ্চিম প্রদেশ এবং পরবর্তীতে মিশরের গর্ভনর হিসেবে দায়িত্ব পালন করেন। তিনি ৮১০ বা ৮১১ সালে ইরাকের বাগদাদে মৃত্যুবরণ করেন।

## জীবনী
৭৬১ সালের দিকে ভবিতব্য আব্বাসীয় খলিফা আল-মাহদি বৃহত্তর খোরাসান থেকে ফিরে আসার পর তার প্রথম স্ত্রী হিসেবে রায়তাকে বিয়ে করেন। রায়তা প্রথম আব্বাসীয় খলিফা আবুল আব্বাস আল-সাফফাহের কন্যা ছিলেন। তাঁর মাতার নাম ছিল উম্মে সালামা, যিনি বনু মাখজুম গোত্রের সদস্য ছিলেন। এই বিয়ের মাধ্যমে আল-মাহদি বনু আব্বাসের শাসক পরিবারের গুরুত্বপূর্ণ গোষ্ঠীর সঙ্গে রাজনৈতিক ও সামাজিকভাবে সংযোগ স্থাপন করেন। রায়তার গর্ভে খলিফা আল-মাহদির দুইজন পুত্র জন্মগ্রহণ করেন: উবায়দুল্লাহ ও আলি এবং এই দুই ভাইই পরবর্তীতে আব্বাসীয় খিলাফত গুরুত্বপূর্ণ স্থান অর্জন করেন।

উবায়দুল্লাহ ইবনুল মাহদির প্রশাসনিক জীবনের অভিষেক ঘটে তার সৎভাই খলিফা হারুনুর রশিদ (শাসনকাল ৭৮৬–৮০৯) শাসনকালে। ৭৮৮/৭৮৯ সালে তিনি আর্মেনিয়া এবং উত্তর-পশ্চিম প্রদেশের গভর্নর নিযুক্ত হন। এটি ছিল একটি গুরুত্বপূর্ণ পদ; কারণ এই অঞ্চলের প্রায়ই সীমান্তে সমস্যা হতো এবং বাইরের আক্রমণ বা বিদ্রোহ নিয়ন্ত্রণের জন্য দক্ষ প্রশাসকের প্রয়োজন ছিল। তিনি এই অঞ্চলের রাজনৈতিক স্থিতিশীলতা রক্ষা ও স্থানীয় শাসকদের সঙ্গে সমঝোতা গড়ে তোলার কাজ করেন বলে ইতিহাসে উল্লেখ আছে। 

তারপর ৭৯৫ ও ৭৯৬ সালে উবায়দুল্লাহকে মিশর প্রদেশের গভর্নর নিযুক্ত করা হয়। মিশর তখন আব্বাসীয় খিলাফতের একটি গুরুত্বপূর্ণ প্রদেশ ছিল; কারণ এটি অর্থনৈতিকভাবে সমৃদ্ধ এবং খাদ্য সরবরাহের একটি কেন্দ্র ছিল। তবে তাঁর মিশরের গভর্নরত্ব অতি সংক্ষিপ্ত সময়ের জন্য  ছিল।

যখন তাকে মিশরের গভর্নরের পদ থেকে সরিয়ে দেওয়া হয়, তখন তিনি তাঁর ভাই খলিফা হারুন আল-রশিদের দরবারে চলে যান। এরপর সেখানে তিনি কিছু সময় কাটান এবং পরবর্তীতে ১৯২ হিজরিতে খলিফা যখন খোরাসান প্রদেশে অভিযান শুরু করেন, তখন তিনি তার সঙ্গে সেই অভিযানে যোগ দেন। ৮১০ বা ৮১১ সালে উবায়দুল্লাহ বাগদাদে মারা যান। তার মৃত্যুতে শাসন পরিবারের উচ্চ পর্যায়ের সদস্যরা উপস্থিত ছিলেন এবং তার জানাজার নামাজে তার ভাতিজা খলিফা আল-আমিন নেতৃত্ব দেন।

## পরিবার
উবায়দুল্লাহ ইবনুল মাহদি একাধিক আব্বাসীয় খলিফা, রাজপুত্র ও রাজকুমারীদের সমকালীন ও আত্মীয় ছিলেন। তার মোট দশজন সৎ-ভাই-বোন ছিলেন। তার একমাত্র ভাই (আপন) ছিল আলি ইবনুল মাহদি। 

## তথ্যসূত্র



## সূত্র

* 
* 
* 
* 
* 
* 
* 
* 
* 
* 
* 
* 

বিষয়শ্রেণী:আব্বাসীয় খলিফার পুত্র
বিষয়শ্রেণী:আব্বাসীয় খলিফার সন্তান
রুমা সরকারি উচ্চ বিদ্যালয়

** রুমা সরকারি উচ্চ বিদ্যালয় **  বাংলাদেশের বান্দরবান জেলায় অবস্হিত একটি সরকারি শিক্ষা প্রতিষ্ঠান।  

## বিদ্যালয়ের ইতিহাস
রুমা সরকারি উচ্চ বিদ্যালয় ১৯৬৭ সালে রুমা উপজেলার পাইলট পাড়ায় প্রতিষ্ঠিত হয়।
## শিক্ষক
বিদ্যালয়ে পর্যাপ্ত সংখ্যক শিক্ষকের নিয়োগ নাই।

## তথ্যসূত্র

## আরো দেখুন
* বান্দরবান জেলার শিক্ষা প্রতিষ্ঠানের তালিকা

বিষয়শ্রেণী:বান্দরবান জেলার বিদ্যালয়
নাসর ইবনে হাবিব আল-মুহাল্লাবি

**নাসর ইবনে হাবিব আল-মুহাল্লাবি** ( ) ছিলেন মুহাল্লাবি পরিবারের একজন সদস্য, যিনি ৭৯১ থেকে ৭৯৩ সাল পর্যন্ত আব্বাসীয় খিলাফতের অধীনে ইফরিকিয়ার গভর্নর হিসেবে দায়িত্ব পালন করেন।

## জীবনী
নাসর ইবনে হাবিব সম্পর্কে উল্লেখ করা হয়েছে যে, তিনি মিশরের গভর্নর থাকা অবস্থায় ইয়াজিদ ইবন হাতিম আল-মুহাল্লাবির অধীনে দায়িত্ব পালন করেন (৭৬২–৭৬৯ খ্রি.)। ৭৬৭ খ্রিস্টাব্দে মিশরের সাখা অঞ্চলে একটি বিদ্রোহ দেখা দিলে ইয়াজিদ তাকে সেই বিদ্রোহ দমন করার জন্য পাঠান। বিদ্রোহ দমনের সময় সংঘটিত যুদ্ধে নাসর আহতও হন।

পরবর্তীতে তিনি ইফ্রিকিয়ায় (উত্তর আফ্রিকীয় প্রদেশ) চলে যান। প্রসিদ্ধ ইতিহাসবিদ আল-নুয়াইরিরের বর্ণনা অনুযায়ী, সেখানে তিনি দ্রুতই মানুষের কাছে জনপ্রিয় হয়ে ওঠেন এবং তার উত্তম চরিত্র ও সুশৃঙ্খল আচরণের জন্য ভালো সুনাম অর্জন করেন। সেই সময় ইফ্রিকিয়ার গভর্নর ছিলেন রুহ ইবন হাতিম আল-মুহাল্লাবি, যিনি তখন শারীরিকভাবে দুর্বল ও অসুস্থ হয়ে পড়েছিলেন এবং ৭৮৮ থেকে ৭৯১ সাল পর্যন্ত গভর্নরের দায়িত্ব পালন করেন। রুহ ইবনে হাতিমের অসুস্থতার কারণে আব্বাসীয় খলিফা হারুন আল-রশিদ গোপনে নাসরকে তার সম্ভাব্য উত্তরসূরি হিসেবে মনোনীত করেন এবং এর পেছনে গুরুত্বপূর্ণ ভূমিকা পালন করেন ইফ্রিকিয়ার তৎকালীন স্থানীয় ডাকপ্রধান। তিনি গভর্নর রুহের শারীরিক অবস্থার কথা খলিফা হারুনুর রশিদকে জানিয়ে দেন এবং তাকে আগেভাগেই একজন বিকল্প গভর্নর নির্ধারণ করার জন্য পরামর্শ দেন। তাঁর সেই পরামর্শ অনুযায়ী খলিফা গোপনে নাসরকে রুহের উত্তরসূরি হিসেবে নিয়োগ দেন। ৭৯১ সালের শুরুর দিকে রুহ ইবনে হাতিমের মৃত্যুর পর প্রথমে তার ছেলে কাবিসাহকে গভর্নর হিসেবে ঘোষণা করা হয়। কিন্তু কিছুদিনের মধ্যেই পরিস্থিতি বদলে যায়। কারণ সেই সময় ডাকপ্রধান খলিফা হারুনুর রশিদের পাঠানো নিয়োগপত্র নাসরের হাতে পৌঁছে দেন। এর ফলে আনুষ্ঠানিকভাবে নাসরকেই ইফ্রিকিয়ার গভর্নর হিসেবে স্বীকৃতি দেওয়া হয়।

নাসরের গভর্নরত্ব প্রায় দুই বছর স্থায়ী হয় এবং এই সময়ে বড় ধরনের কোনো অস্থিরতা বা উল্লেখযোগ্য ঘটনা ঘটেনি বলে মনে হয়। তবে এক রাজনৈতিক কূটকৌশলের মাধ্যমে তার প্রশাসনের সমাপ্তি ঘটে। রুহ ইবনে হাতিমের আরেক ছেলে ফাদল পরে খলিফা হারুনুর রশিদের দরবারে যান এবং খলিফাকে বুঝাতে সক্ষম হন যে, ইফ্রিকিয়ার গভর্নর হিসেবে তাকে নিয়োগ দেওয়া উচিত। খলিফা শেষ পর্যন্ত তার কথায় রাজি হন এবং নাসরকে অপসারণ করে ফাদল ইবনে রুহ আল-মুহাল্লাবিকেই ইফ্রিকিয়ার নতুন গভর্নর হিসেবে নিয়োগ দেন। 

গভর্নর পদ থেকে অপসারিত হওয়ার পরও নাসর ইবনে হাবিব ইফ্রিকিয়াতেই অবস্থান করেন বলে ধারণা করা হয়। পরবর্তীতে ফাদল ইবনে রুহ আল-মুহাল্লাবির মৃত্যুর পর পরিস্থিতি আবার পাল্টে যায়। তখন আবদুল্লাহ ইবনুল জারুদ নামের একজন বিদ্রোহী নেতা ইফ্রিকিয়া থেকে নাসরসহ অন্যান্য মুহাল্লাবি বংশীয় ব্যক্তিদের বহিষ্কার করে দেন।

ইতিহাসবিদ ইয়াকুবির বর্ণনা অনুযায়ী, ৭৯০-এর দশকের শেষদিকে নাসরকে স্বল্প সময়ের জন্য আর্মেনিয়ার গভর্নর হিসেবেও নিয়োগ দেওয়া হয়। তবে সেই পদে তিনি বেশি দিন থাকতে পারেননি; বরং অল্প সময়ের মধ্যেই তাকে সেই দায়িত্ব থেকে অপসারণ করা হয়।

## তথ্যসূত্র


## সূত্র

* 
* 
* 
* 
* 

বিষয়শ্রেণী:আব্বাসীয় গভর্নর
বিষয়শ্রেণী:আব্বাসীয় সেনাপতি
বিষয়শ্রেণী:মুসলিম সেনাপতি
ইবনে জলজাল রহ

**আবু দাউদ সুলায়মান ইবনে হাসান ইবনে জুলজুল** (    ) (আনুমানিক ৯৪৪ কর্ডোবা  ৯৯৪) ছিলেন একজন আন্দালুসীয় আরব চিকিৎসক এবং সম্ভবত স্প্যানিশ বংশোদ্ভূত ফার্মাকোলজিস্ট ।  তিনি চিকিৎসা শাস্ত্রের ইতিহাসের উপর একটি গুরুত্বপূর্ণ বই লিখেন। ১০ম এবং ১১শ শতাব্দীতে আল-আন্দালুসের চিকিৎসকরা তার ফার্মাকোলজির  উপর নির্ভরশীল ছিলেন এবং তার লেখার প্রায়ই  উদ্ধৃতি দিতেন। তার কিছু কাজ পরবর্তীতে অনুসরণ করতেন আলবার্টাস ম্যাগনাস, যেমন *ডি সিক্রেটিস*, তার নামের ল্যাটিন সংস্করণ, **গিলগিল** এবং তার বই অধ্যয়ন করেতেন। 

## জীবন
চৌদ্দ বছর বয়স থেকে ইবনে জুলজুল চিকিৎসা কাজে আত্মনিয়োগ করেন। দশ বছর ধরে চিকিৎসক হাসদাই ইবনে শাপ্রুতের অধীনে তিনি চিকিৎসাশাস্ত্র অধ্যয়ন করেন। পরে তিনি খলিফা দ্বিতীয় হিশামের ব্যক্তিগত চিকিৎসক হিসেবে নিয়োগ পান এবং চিকিৎসাশাস্ত্রের শিক্ষক হিসেবে কাজ চালিয়ে যান। চিকিৎসাশাস্ত্রে তার অবদান তুলনাহীন।  টলেডোর ইবনে আল-বাঘুনিশ ছিলেন তাঁর একজন বিখ্যাত শিষ্য।

## কাজ
ইবনে জুলজুল-এর প্রধান গ্রন্থ হল *তাবাকাত আল-আতিব্বা 'ওয়াল-হুকামা*' ( *চিকিৎসক ও জ্ঞানী ব্যক্তিদের প্রজন্ম*,    ) যা পূর্ব ও পশ্চিমা উভয় দুনিয়ায় অনুসরণ করা হত।তার বইয়ের উৎস ব্যবহার করে চিকিৎসা ইতিহাসের উপর  গুরুত্বপূর্ণ কাজ সমাধান করা হত।  বইটিতে বিখ্যাত গ্রীক, ইসলামী জগত, আফ্রিকান এবং স্প্যানিশ চিকিৎসক এবং দার্শনিকদের ৫৭টি জীবনী অন্তর্ভুক্ত করা হয়েছে এবং আরবিতে সিরিয়াক অনুবাদের প্রাচীনতম বিবরণ সম্পর্কে গুরুত্বপূর্ণ তথ্য রয়েছে।  সমসাময়িক স্প্যানিশ চিকিৎসকদের  জীবনী অন্তর্ভুক্ত করেছেন, কারণ এগুলো দশম শতাব্দীতে কর্ডোবার চিকিৎসাশাস্ত্র ও জীবন সম্পর্কে স্পষ্ট ধারণা দেয়। জীবনীগুলোর মধ্যে একটি উল্লেখযোগ্য কর্ডোবার দরবারে ইবনে জুলজুলের সমসাময়িক এবং সহকর্মী চিকিৎসক মোহাম্মদ ইবনে আবদুন আল-জাবালির ।  ৩৭৭/৯৮৭ সালে রচিত, *তাবাকাতকে* আরবি ভাষায় লিখিত চিকিৎসকদের জীবনীর দ্বিতীয় প্রাচীনতম সংগ্রহ হিসাবে বিবেচনা করা হয়। প্রথম ও প্রাচীনটি হল ইসহাক ইবনে হুনায়নের লেখা *তারীখ আল-আতিব্বা* ।  *তাবাকাতে*  ইসলামী প্রদেশগুলোতে বিজ্ঞানের অবক্ষয় সম্পর্কে ইবনে জুলজুলের কিছু চিন্তাভাবনাও লিপিবদ্ধ করা হয়েছে। ইবনে জুলজুল বলেন যে:

ইবনে জুলজুলের চিকিৎসাশাস্ত্র সম্পর্কিত অবদান হচ্ছে ফার্মাকোলজি সম্পর্কিত বিভিন্ন গ্রন্থ এবং লিখিত চিঠিপত্র । এছাড়া তিনি ডায়োস্কোরাইডসের রচনার উপর একাধিক অনুবাদ এবং ভাষ্য লিখেছেন। 

## আরো দেখুন

* মুসলিম বিজ্ঞানী এবং পণ্ডিতদের তালিকা

## মন্তব্য

## বাহ্যিক লিঙ্কগুলি

* 

বিষয়শ্রেণী:১০ম শতাব্দীর আরবি ভাষার লেখক
বিষয়শ্রেণী:৯৯৪-এ মৃত্যু
বিষয়শ্রেণী:৯৪০-এর দশকে জন্ম
আহমদ শাহিদ

**কে.এইচ. আহমদ শাহিদ** (৯ জানুয়ারী,১৯৪৫-৫ আগষ্ট,২০১৭) ছিলেন একজন বিশিষ্ট ইন্দোনেশীয় নাহদাতুল উলামা পন্থী আলেম। তিনি চিকালুংকা অঞ্চলে 'পনডক পেসান্ত্রেন আল-কুরআন আল-ফালাহ' নামে একটি কোরআন শিক্ষা ভিত্তিক মাদ্রাসা প্রতিষ্ঠা করেন। কালক্রমে প্রতিষ্ঠানটি সম্প্রসারিত হয় এবং নাগ্রেগ অঞ্চলে ‘’পনডক পেসান্ত্রেন আল-ফালাহ নাগ্রেগ’’ শাখাটি আত্মপ্রকাশ করে।

কে.এইচ. আহমদ শাহিদ (রহ.) ছিলেন একজন সুমিষ্ট কণ্ঠের ক্বারী। তিনি ১৯৬৮ সালে মাকাসারে (তৎকালীন উজুং পান্দাং) অনুষ্ঠিত প্রথম জাতীয় পর্যায়ের মুসাবাকাহ তিলাওয়াতিল কুরআন প্রতিযোগিতায় চ্যাম্পিয়ন হওয়ার গৌরব অর্জন করেন। প্রবল আত্মপ্রত্যয় এবং উচ্চ সামাজিক দায়বদ্ধতা থেকে, চরম অর্থনৈতিক সীমাবদ্ধতা ও প্রতিকূল পরিস্থিতির মধ্যেও ১৯৭০ সালের ৩ মে তিনি আল-কুরআন আল-ফালাহ মাদ্রাসার ভিত্তিপ্রস্তর স্থাপন করেন। প্রায় ২১০০ বর্গমিটার জমির ওপর অবস্থিত একটি পুরনো বাড়ি কিনে তিনি এই যাত্রা শুরু করেছিলেন, যা তিনি তাঁর গ্রামোফোন রেকর্ডিংয়ের সম্মানী থেকে পাওয়া ৬০,০০০ রূপি দিয়ে ক্রয় করেছিলেন।

সেই পুরনো বাড়িতেই তিনি তাঁর সহধর্মিণী হাজ্জাহ ইউইস কুলসুমকে সাথে নিয়ে পবিত্র কুরআনের আদর্শ ও শিক্ষা দৈনন্দিন জীবনে ছড়িয়ে দেওয়ার এক মহান ব্রত শুরু করেন। শুরুতে মাত্র তিনজন ছাত্র নিয়ে অত্যন্ত ধৈর্য ও একনিষ্ঠতার সাথে তিনি ধর্মীয় পাঠদান ও চারিত্রিক গঠনের কাজ শুরু করেছিলেন।https://officialponpesalfalah.com/

## তথ্যসূত্র
### পাদটীকা

বিষয়শ্রেণী:১৯৪৫-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ইন্দোনেশীয় মুসলিম পণ্ডিত
গ্যাব্রিয়েলা আরাউজো-পারদো

**মার্থা গ্যাব্রিয়েলা আরাউজো-পারদো** একজন মেক্সিকান গণিতবিদ যিনি গ্রাফ তত্ত্বে বিশেষজ্ঞ, তাঁর কাজের মধ্যে রয়েছে গ্রাফ রঙ, ক্নেসার গ্রাফ, খাঁচা (গ্রাফ তত্ত্ব) এবং সসীম জ্যামিতি। তিনি জুরিকুইলা ক্যাম্পাসের গণিত ইনস্টিটিউটে অবস্থিত মেক্সিকো জাতীয় স্বায়ত্তশাসিত বিশ্ববিদ্যালয়ের একজন গবেষক এবং মেক্সিকান গণিত সমিতির ২০২৪ - ২০২৬ সালের সভাপতি।

## শিক্ষা এবং কর্মজীবন
আরাউজো ন্যাশনাল অটোনোমাস ইউনিভার্সিটি অফ মেক্সিকো (ইউএনএএম) থেকে গণিত অধ্যয়ন করেন, যেখানে তিনি ২০০০ সালে পিএইচডি সম্পন্ন করেন। তাঁর *ডেইজি স্ট্রাকচার ইন ডেসারগুয়েসিয়ান প্রজেক্টিভ প্লেনস* গবেষণাপত্রটি লুইস মন্টেজানো পেইমবার্টের তত্ত্বাবধানে ছিল। তিনি ২০০০ সাল থেকে ইউএনএএম গণিত ইনস্টিটিউটে কাজ করছেন, স্পেনের কাতালোনিয়ার পলিটেকনিক বিশ্ববিদ্যালয়ে পোস্টডক্টরাল গবেষণা সফর করেছেন।

তিনি ২০২৪ - ২০২৬ মেয়াদের জন্য মেক্সিকান ম্যাথমেটিক্যাল সোসাইটির (এসএমএম) সভাপতি।

## স্বীকৃতি
২০০৪ সালে, আরাউজোকে সোফিয়া-কোভালেভস্কায়া অনুদান প্রদান করা হয়। ২০১৩ সালে, আরাউজো ইউএনএএম-এর সোর জুয়ানা ইনেস দে লা ক্রুজ ২০১৩ পুরস্কার জিতেছিলেন, এবং তিনি মেক্সিকান একাডেমি অফ সায়েন্সেস-এ নির্বাচিত হন। ২০২৪ সালে, আরাউজোকে ওয়ার্ল্ড একাডেমি অফ সায়েন্সেস (টিডব্লিউএএস)-এর ফেলো মনোনীত করা হয়।

## সেবা
২০১২ সালে, আরাউজো মেক্সিকান ম্যাথমেটিক্যাল সোসাইটির বোর্ড অফ ট্রাস্টিজের মুখপাত্র হিসেবে দায়িত্ব পালন করেন। "দেশের গাণিতিক কার্যকলাপে কম প্রতিনিধিত্বকারী গোষ্ঠী, বিশেষ করে মহিলাদের অন্তর্ভুক্তি প্রচার করার জন্য" অন্যান্য সদস্যদের সাথে সহযোগিতায়, তাঁরা ২০১৩ সালে এসএমএম-এর ইক্যুইটি অ্যাণ্ড জেণ্ডার কমিশনকে অর্থায়ন করেন। তিনি ২০১৪ থেকে ২০১৮ সাল পর্যন্ত কমিশনের অংশ ছিলেন। তিনি ২০২১ থেকে ২০২৪ সাল পর্যন্ত ল্যাটিন আমেরিকা অ্যাণ্ড দ্য ক্যারিবিয়ানের ইউনিয়ন অফ ম্যাথমেটিক্যাল সোসাইটিজ (ইউএমএএলসিএ)-এর নির্দেশিকা কমিশন এবং ডাইভারসিটি অ্যাণ্ড জেণ্ডার কমিশনের সদস্য ছিলেন।

আরাউজো আন্তর্জাতিক গণিত ইউনিয়নের গণিতের নারী কমিটিতে মেক্সিকোর রাষ্ট্রদূত। তিনি ২০২২ - ২০২৪ সালের মেয়াদে মেক্সিকান গণিত সমিতির (এসএমএম) সভাপতি ছিলেন এবং ২০২৪ - ২০২৬ সালের মেয়াদে পুনরায় নির্বাচিত হয়েছেন।

## তথ্যসূত্র




## বহিঃসংযোগ

* হোম পেজ
* দ্বারা সূচীকৃত  

বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গ্রাফতত্ত্ববিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ওফেলিয়া তেরেসা আলাস

**ওফেলিয়া তেরেসা আলাস** (জন্ম ৪ জুন ১৯৪৩) হলেন ব্রাজিলিয়ান গণিতবিদ এবং সাও পাওলো বিশ্ববিদ্যালয়ের গণিত ও পরিসংখ্যান ইনস্টিটিউটের এমেরিটাস অধ্যাপক। তিনি ১৯৯০ থেকে ১৯৯৪ সাল পর্যন্ত পেদ্রো আলবার্তো মোরেটিনের অধীনে এর ভাইস-ডিন হিসেবে দায়িত্ব পালন করেন। আলাস টপোলজি এবং সেট তত্ত্বের একজন গবেষক। তিনি ব্রাজিলিয়ান প্রতিষ্ঠান থেকে গণিতে পিএইচডি অর্জনকারী দ্বিতীয় ব্রাজিলিয়ান মহিলা হিসেবে উল্লেখযোগ্য।

## প্রাথমিক জীবন
ওফেলিয়া আলাসের জন্ম ১৯৪৩ সালের ৪ঠা জুন ব্রাজিলের সাও পাওলোতে, তিনি একজন প্রকৌশলী এবং পিয়ানো শিক্ষকের কন্যা। ছোটবেলা থেকেই তিনি গণিতে আগ্রহী ছিলেন।

## কর্মজীবন
ওফেলিয়া ১৯৬৪ সালে সাও পাওলো বিশ্ববিদ্যালয় থেকে গণিতে স্নাতক এবং লাইসেন্স ডিগ্রি অর্জন করেন।

১৯৬৫ সালে, তিনি ইউএসপি-তে ইনস্টিটিউটো ডি পেসকুইসাস ম্যাটেমেটিকাস-এর কার্যক্রম বিকাশের জন্য ফেলোশিপ প্রাপ্ত একমাত্র মহিলা ছিলেন।

তিনি ১৯৬৭ সালে "*জেরমেলোর উপপাদ্যের সমতুল্য ছয়টি প্রস্তাব" ([[পর্তুগিজ ভাষা|পর্তুগিজ]] : Seis proposições equivalences ao Teorema de Zermelo)* গবেষণাপত্রের মাধ্যমে তাঁর স্নাতকোত্তর ডিগ্রি এবং ১৯৬৮ সালে "কম্প্যাক্টনেসের ধারণা এবং এর প্রয়োগের সম্প্রসারণ*" ([[পর্তুগিজ ভাষা|পর্তুগিজ]] :Sobre uma Extensão do Conceito de Compacidade e suas Aplicações)* গবেষণাপত্রের মাধ্যমে তাঁর পিএইচডি ডিগ্রি অর্জন করেন, উভয় গবেষণাই তিনি এডিসন ফারাহের তত্ত্বাবধানে করেছিলেন। তিনি ব্রাজিলের কোনও প্রতিষ্ঠান থেকে গাণিতিক ডক্টরেট ডিগ্রি অর্জনকারী দ্বিতীয় ব্রাজিলিয়ান মহিলা ছিলেন। 

ওফেলিয়া আলাস উল্লেখ করেছেন যে এই প্রোগ্রামগুলিতে খুব কম সংখ্যক মহিলা উপস্থিত ছিলেন। 

১৯৬৮ সালে, ওফেলিয়া সাও পাওলো বিশ্ববিদ্যালয়ে সহকারী অধ্যাপক হিসেবে কাজ করেন, কিন্তু ব্যক্তিগত কারণে পদত্যাগ করেন। তিনি ফ্রান্স এবং আর্জেন্টিনায় গবেষণা করেছেন। ১৯৭৫ সালে, তাঁকে অস্থায়ী অধ্যাপক হিসেবে পুনর্নিয়োগ করা হয় এবং এক বছর পরে, তাঁকে পূর্ণকালীন অধ্যাপক হিসেবে নিয়োগ দেওয়া হয়। প্রথম সহযোগী মহিলা অধ্যাপক হিসেবে ওফেলিয়া নিযুক্ত হন। এই উপাধি অর্জনকারী দ্বিতীয় মহিলা ছিলেন মেরি লিলিয়ান লরেঙ্কো, যিনি ২০০০ সালে এটি অর্জন করেন। 

১৯৮১ থেকে ১৯৮৩ সালের মধ্যে, তিনি টরন্টো বিশ্ববিদ্যালয়ে পোস্ট-ডক পদে কাজ করেছিলেন।

১৯৯০ সালে, ওফেলিয়া আলাস গণিত ও পরিসংখ্যান ইনস্টিটিউটে পূর্ণ অধ্যাপক হিসেবে অনুমোদিত হন। তিনি ১৯৯৪ সালে অবসর গ্রহণ করলেও, সিনিয়র হিসেবে অবদান রাখতে থাকেন। ১৯৯০ থেকে ১৯৯৪ সালের মধ্যে, তিনি আইএমই-ইউএসপি-এর ভাইস-ডিন হিসেবে দায়িত্ব পালন করেন, তিনি ডিন পেদ্রো আলবার্তো মোরেটিনের সাথে কাজ করেছিলেন। 

তিনি ব্রাজিলিয়ান ম্যাথমেটিকাল সোসাইটি, আমেরিকান ম্যাথমেটিকাল সোসাইটি এবং একাডেমিয়া ডি সিনসিয়াস দো এস্তাদো দে সাও পাওলোর সদস্য।

## গবেষণা
ওফেলিয়া টপোলজি এবং সেট তত্ত্বের ক্ষেত্রে একজন গবেষক, যেখানে তিনি সংগ্রহভিত্তিক স্বাভাবিক স্থানের ওপর জোর দেন। 

এখানে ওফেলিয়ার কাজের একটি ছোট সংগ্রহ রয়েছে।

* ১৯৬৪: *অন গাউস স্পেস।*
* ১৯৭০: *টপোলজিক্যাল গ্রুপস অ্যাণ্ড জেনারালাইজড কনটিনিউয়াম হাইপথেসিস।*
* ১৯৭০: *ইউনে প্রোপোজিশন সমতুল্য আউ থিওরেমে ডি জারমেলো।*

## ব্যক্তিগত জীবন
ওফেলিয়া দুই সন্তানের মা। 

## তথ্যসূত্র


বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:জীবিত ব্যক্তি
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাও পাওলো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৩-এ জন্ম
বিষয়শ্রেণী:অপর্যালোচিত অনুবাদসহ পাতা
বেউলাহ আর্মস্ট্রং

**বেউলা মে আর্মস্ট্রং** (১৮৯৫ - ১৯৬৫) ছিলেন একজন আমেরিকান গণিতবিদ এবং বিশ্ববিদ্যালয়ের অধ্যাপক। দ্বিতীয় বিশ্বযুদ্ধের আগে গণিতে পিএইচডি ডিগ্রি অর্জনকারী কয়েকজন আমেরিকান মহিলার মধ্যে তিনি একজন ছিলেন।

## জীবনী
বেউলা ১৮৯৫ সালের ১৮ই নভেম্বর, ক্যানসাসের স্টার্লিংয়ে জন্মগ্রহণ করেন। তিনি পেনসিলভানিয়ার বাসিন্দা লিলি জে. ডেটার এবং জন অ্যালেন আর্মস্ট্রংয়ের পাঁচ সন্তানের মধ্যে তৃতীয়।

১৯০০ সালে পরিবারটি ক্যানসাসের ফোর্ড কাউন্টির এন্টারপ্রাইজ টাউনশিপে বাস করত। সেখানে বেউলার বাবা কৃষিকাজ করতেন। ১৯১০ সালের মধ্যে তাঁরা ক্যানসাসের হাচিনসনে চলে যান। বেউলা হাচিনসন হাই স্কুল থেকে স্নাতক হন এবং তারপর বল্ডউইন সিটির বেকার বিশ্ববিদ্যালয়ে পড়াশোনা করেন, এটি পূর্ব ক্যানসাসের একটি সহ-শিক্ষামূলক মেথোডিস্ট চার্চ স্কুল। ১৯১৭ সালে বেকার বিশ্ববিদ্যালয় থেকে স্নাতক ডিগ্রি অর্জনের পর, তিনি ক্যানসাস বিশ্ববিদ্যালয়ে পড়ার জন্য বৃত্তি পান এবং ১৯১৮ সালে তিনি সেখানে স্নাতকোত্তর ডিগ্রি অর্জন করেন। তাঁর স্নাতকোত্তর গবেষণা পত্রের শিরোনাম ছিল, *সিম্পল অ্যাণ্ড কমপ্লিট কে-পয়েন্টস ইন কন্টিনিউয়াস অ্যাণ্ড ইন মডুলার প্রজেক্টিভ স্পেসেস"*। ক্যানসাসে পড়াশোনা চালিয়ে যাওয়ার জন্য তাঁকে অতিরিক্ত বৃত্তির প্রস্তাব দেওয়া হয়েছিল, কিন্তু তিনি তা গ্রহণ করেননি কারণ স্পষ্টতই তিনি ইলিনয় বিশ্ববিদ্যালয়ে স্নাতকোত্তর কাজ করতে আগ্রহী ছিলেন, যেখানে তাঁকে ১৯১৮ - ১৯ শিক্ষাবর্ষের জন্য বৃত্তি এবং পরের বছরের জন্য ফেলোশিপ দেওয়া হয়েছিল।

১৯২১ সালে তিনি জর্জ আব্রাম মিলারের অধীনে *ম্যাথেমেটিকাল ইনডাকশান ইন গ্রুপ থিওরি"* শীর্ষক গবেষণাপত্রের মাধ্যমে পিএইচডি ডিগ্রি অর্জন করেন। তিনি ১৯২১ থেকে ১৯৩১ সাল পর্যন্ত ইলিনয় বিশ্ববিদ্যালয়ে অধ্যাপনা করেন, ১৯৩১ থেকে ১৯৪৫ সাল পর্যন্ত সহযোগী ছিলেন, তারপর ১৯৪৫ থেকে ১৯৫৯ সাল পর্যন্ত সহকারী অধ্যাপক ছিলেন এবং অবশেষে ১৯৫৯ সাল থেকে সহযোগী অধ্যাপক হিসেবে কাজ করে ১৯৬৩ সালে  অবসর গ্রহণের সময় ইলিনয়ে ইমেরিটাস সহযোগী অধ্যাপক হয়েছিলেন। ইলিনয় বিশ্ববিদ্যালয়ে অধ্যয়নকালে তিনি উচ্চাকাঙ্ক্ষী গণিত শিক্ষকদের পরামর্শ দেওয়ার সাথে জড়িত ছিলেন এবং তিনি তাদের ভবিষ্যৎ পাঠ্যক্রমের জন্য নির্ধারিত অনেক গণিত কোর্সও পড়াতেন। এছাড়াও, তিনি বিশ্ববিদ্যালয়ের দূর শিক্ষার একজন প্রশিক্ষক ছিলেন।

তিনি ক্যাম্পাসের ভেতরে এবং বাইরে বেশ কয়েকটি প্রতিষ্ঠানে সক্রিয় ছিলেন। তিনি সিগমা শি অনার সোসাইটির সেক্রেটারি-ট্রেজারার ছিলেন এবং কাপ্পা ডেল্টা পাইয়ের সদস্য ছিলেন। ১৯৫০-এর দশকের শেষের দিকে তিনি আমেরিকান মহিলাদের "হু'স হু" তালিকায় অন্তর্ভুক্ত হয়েছিলেন।

তিনি ১৯৬৫ সালের ২২শে ফেব্রুয়ারি ইলিনয়ের আরবানায় ৬৯ বছর বয়সে নিজের বাড়িতে হঠাৎ মারা যান। তাঁকে ক্যানসাসের হাচিনসনের ফেয়ারলন সমাধিস্থানে সমাহিত করা হয়। তাঁর উইল অনুযায়ী তিনি তাঁর প্রথম মাতৃ শিক্ষায়তন বেকার বিশ্ববিদ্যালয়কে $১,০০০ দান করেন।

## সদস্যপদ
গ্রিনের মত অনুযায়ী, সাংগঠনিক সংযুক্তি

* আমেরিকান ম্যাথমেটিক্যাল সোসাইটি (এএমএস)
* আমেরিকার গণিত সমিতি (এমএএ)
* সিগমা ডেল্টা এপসিলন
* সিগমা শি
* পাই মিউ এপসিলন
* ফি বিটা কাপ্পা

## তথ্যসূত্র

বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ক্যানসাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:মার্কিন গণিতবিদ
বিষয়শ্রেণী:১৯৬৫-এ মৃত্যু
বিষয়শ্রেণী:১৮৯৫-এ জন্ম
পোয়াপাড়া সরকারি মডেল উচ্চ বিদ্যালয়

** পোয়াপাড়া সরকারি মডেল উচ্চ বিদ্যালয় **  বাংলাদেশের রাঙ্গামাটি জেলায় অবস্হিত একটি সরকারি শিক্ষা প্রতিষ্ঠান।  

## বিদ্যালয়ের ইতিহাস
পোয়াপাড়া সরকারি মডেল উচ্চ বিদ্যালয় ১৯৫২ সালে কাউখালী উপজেলায় প্রতিষ্ঠিত হয়।

## তথ্যসূত্র

## আরো দেখুন
* রাঙ্গামাটি জেলার শিক্ষা প্রতিষ্ঠানের তালিকা

বিষয়শ্রেণী:রাঙ্গামাটি জেলার বিদ্যালয়
মারি-ক্লড আরনাউড

মারি-ক্লড আরনাউড-ডেলাব্রিয়ের (জন্ম: ২৪ ফেব্রুয়ারি ১৯৬৩) একজন ফরাসি গণিতবিদ, যিনি গতিশীল ব্যবস্থায় বিশেষজ্ঞ। তিনি অ্যাভিগনন বিশ্ববিদ্যালয়ের গণিতের অধ্যাপক এবং ইনস্টিটিউট ইউনিভার্সিটিয়ার ডি ফ্রান্সের একজন সিনিয়র সদস্য।

## শিক্ষা এবং কর্মজীবন
আরনাউড ১৯৮৩ থেকে ১৯৮৭ সাল পর্যন্ত একোল নরমাল সুপেরিয়রের (প্যারিস) গণিতের ছাত্রী ছিলেন; তিনি ১৯৮৪ সালে স্নাতক ডিগ্রি, ১৯৮৫ সালে অ্যাগ্রিগেশন (ফরাসি পাবলিক শিক্ষা ব্যবস্থায় সিভিল সার্ভিসের জন্য সবচেয়ে প্রতিযোগিতামূলক এবং মর্যাদাপূর্ণ পরীক্ষা) এবং ১৯৮৬ সালে ডিপ্লোমা ডি'এটুডেস অ্যাপ্রোফোণ্ডিজ অর্জন করেন। তিনি ১৯৯০ সালে প্যারিস ডিডেরোট বিশ্ববিদ্যালয় থেকে মাইকেল হারম্যানের তত্ত্বাবধানে ডক্টরেট ডিগ্রি অর্জন করেন এবং ১৯৯৯ সালে প্যারিস-সুড বিশ্ববিদ্যালয়ে একটি আবাসন সম্পন্ন করেন।

১৯৮৭ থেকে ১৯৮৯ সাল পর্যন্ত লুই পাস্তুর বিশ্ববিদ্যালয়ে সহকারী হিসেবে এবং ১৯৮৯ থেকে ১৯৯১ সাল পর্যন্ত প্যারিস ডিদেরট বিশ্ববিদ্যালয়ে অস্থায়ী গবেষক হিসেবে কাজ করার পর, তিনি ১৯৯১ সালে প্যারিস ডিদেরট বিশ্ববিদ্যালয়ে সহকারী অধ্যাপক হিসেবে নিযুক্ত হন। ২০০১ সালে তিনি পূর্ণ অধ্যাপক হিসেবে অ্যাভিগননে চলে আসেন।
## স্বীকৃতি
২০১০ সালে, আরনাউড আন্তর্জাতিক গণিতবিদদের কংগ্রেসে একজন বক্তা ছিলেন। ২০১১ সালে তিনি হ্যামিল্টোনিয়ান গতিশীল ব্যবস্থা এবং বিশেষ করে বিলিয়ার্ডের গতিবিদ্যায় অপরিবর্তনীয় বক্ররেখার নিয়মিততার ওপর তাঁর কাজের জন্য ফরাসি একাডেমি অফ সায়েন্সেসের  জিতেছিলেন। ২০১৩ সালে তাঁকে ইনস্টিটিউট ইউনিভার্সিটিয়ার ডি ফ্রান্সে সিনিয়র সদস্য হিসেবে মনোনীত করা হয়। ২০২০ সালে তিনি একাডেমিয়া ইউরোপিয়ার সদস্য হন।
## তথ্যসূত্র




## বহিঃসংযোগ
*

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
উইনিফ্রেড অ্যাস্প্রে

**উইনিফ্রেড "টিম" অ্যালিস অ্যাস্প্রে** (৮ই এপ্রিল, ১৯১৭ - ১৯ই অক্টোবর, ২০০৭) ছিলেন একজন আমেরিকান গণিতবিদ এবং কম্পিউটার বিজ্ঞানী। ১৯৪০-এর দশকে, এই স্তরের গণিতে নারীদের প্রতিনিধিত্বের অভাব ছিল, আমেরিকান বিশ্ববিদ্যালয়গুলি থেকে গণিতে পিএইচডি অর্জনকারী প্রায় ২০০ জন মহিলার মধ্যে তিনি একজন ছিলেন। তিনি ভাসার কলেজ এবং আইবিএম-এর মধ্যে ঘনিষ্ঠ যোগাযোগ গড়ে তুলতে সাহায্য করেছিলেন, যার ফলে ভাসারে প্রথম কম্পিউটার বিজ্ঞান ল্যাব প্রতিষ্ঠিত হয়েছিল।

## পরিবার
অ্যাস্প্রে আইওয়ার সিওক্স সিটিতে জন্মগ্রহণ করেন; তাঁর মা ছিলেন গ্ল্যাডিস ব্রাউন অ্যাস্প্রে, যিনি ১৯০৫ সালে ভাসার ক্লাসে ছিলেন, এবং বাবা হলেন পিটার অ্যাস্প্রে জুনিয়র। তাঁর দুই ভাই ছিলেন, প্রথমজন হলেন অ্যাক্টিনাইড এবং ফ্লোরিন রসায়নবিদ লার্নেড বি. অ্যাস্প্রে (১৯১৯ - ২০০৫), যিনি সিলার্ড পিটিশনের স্বাক্ষরকারী ছিলেন এবং দ্বিতীয়জন হলেন সামরিক ইতিহাসবিদ এবং লেখক রবার্ট বি. অ্যাস্প্রে (১৯২৩ - ২০০৯), যিনি নিজের বেশ কয়েকটি বই তাঁর বোন উইনিফ্রেড অ্যাস্প্রেকে উৎসর্গ করেছিলেন।

## শিক্ষা এবং কাজ
অ্যাস্প্রে নিউ ইয়র্কের পাঘকিপসির ভাসার কলেজে পড়াশোনা করেন, যেখানে তিনি ১৯৩৮ সালে স্নাতক ডিগ্রি অর্জন করেন। সেখানে ছাত্রী হিসেবে থাকার সময় অ্যাস্প্রের সাথে "কম্পিউটিংয়ের প্রথম মহিলা" গ্রেস হপারের পরিচয় হয়েছিল, গ্রেস সেই সময়ে গণিত পড়াতেন। স্নাতক ডিগ্রি অর্জনের পর, অ্যাস্প্রে নিউ ইয়র্ক সিটি এবং শিকাগোর বেশ কয়েকটি বেসরকারি স্কুলে শিক্ষকতা করেন। তিনি ১৯৪২ এবং ১৯৪৫ সালে যথাক্রমে আইওয়া বিশ্ববিদ্যালয় থেকে এমএস এবং পিএইচডি ডিগ্রি অর্জন করেন।  তাঁর ডক্টরেট উপদেষ্টা ছিলেন টপোলজিস্ট এডওয়ার্ড উইলসন চিটেনডেন।

অ্যাস্প্রে ভাসার কলেজে অধ্যাপক হিসেবে ফিরে আসেন। ততদিনে গ্রেস হপার ইউএনআইভিএসি (ইউনিভার্সাল অটোমেটিক কম্পিউটার) প্রকল্পে কাজ করার জন্য ফিলাডেলফিয়ায় চলে এসেছেন। অ্যাস্প্রে কম্পিউটিংয়ে আগ্রহী হয়ে ওঠেন এবং কম্পিউটার স্থাপত্যের ভিত্তি সম্পর্কে জানতে হপারের সাথে দেখা করেন। অ্যাস্প্রে বিশ্বাস করতেন যে কম্পিউটার উদার শিল্প শিক্ষার একটি অপরিহার্য অংশ হবে।

ভাসারে, অ্যাস্প্রে ৩৮ বছর ধরে গণিত এবং কম্পিউটার বিজ্ঞান পড়ান। ১৯৫৭ সাল থেকে শুরু করে ১৯৮২ সালে তাঁর অবসর গ্রহণের আগে পর্যন্ত তিনি গণিত বিভাগের চেয়ারম্যান ছিলেন। তিনি ভাসারে প্রথম কম্পিউটার বিজ্ঞান কোর্স তৈরি করেন, প্রথমটি ১৯৬৩ সালে পড়ানো হয়। তিনি কলেজের প্রথম কম্পিউটারের জন্য তহবিল সংগ্রহ করেন, যার ফলে ১৯৬৭ সালে ভাসার দেশের দ্বিতীয় কলেজ হিসেবে একটি আইবিএম সিস্টেম / ৩৬০ কম্পিউটার অর্জন করে। অ্যাস্প্রে আইবিএম ও অন্যান্য গবেষণা কেন্দ্রের গবেষকদের সাথে যোগাযোগ করেন এবং ভাসারে কম্পিউটার বিজ্ঞানের জন্য তদবির করেন। ১৯৮৯ সালে, তাঁর অবদানের কারণে, তিনি যে কম্পিউটার কেন্দ্রটি শুরু করেছিলেন তার নামকরণ করা হয় অ্যাস্প্রে অ্যাডভান্সড কম্পিউটেশন ল্যাবরেটরি।
 
## তথ্যসূত্র

## বহিঃসংযোগ
* ভাসার কলেজ ইনোভেটরস গ্যালারিতে প্রোফাইল
* উইনিফ্রেড অ্যাস্প্রে পেপারস    ভাসার কলেজ আর্কাইভস এবং স্পেশাল কালেকশনস লাইব্রেরিতে

বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:২০শ শতাব্দীর মার্কিন বিজ্ঞানী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২০০৭-এ মৃত্যু
বিষয়শ্রেণী:১৯১৭-এ জন্ম
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভাসার কলেজের প্রাক্তন শিক্ষার্থী
ক্লোয়ে ত্রেসপোশ

**ক্লোয়ে ত্রেসপোশ** (, ; জন্ম: ১৩ এপ্রিল ১৯৯৪) হলেন একজন ফরাসি স্নোবোর্ডার। তিনি আন্তর্জাতিক প্রতিযোগিতায় ফ্রান্সের প্রতিনিধিত্ব করেন এবং স্নোবোর্ডিংয়ের স্নোবোর্ড ক্রস বিভাগে অংশগ্রহণ করে থাকেন।

ত্রেসপোশ ফ্রান্সের প্রতিনিধি হিসেবে ২০১৪, ২০১৮, ২০২২ এবং ২০২৬ শীতকালীন অলিম্পিকে অংশগ্রহণ করেছেন, এই সময়ে তিনি ১টি রৌপ্য পদকসহ সর্বমোট ২টি পদক জয়লাভ করেছেন। এর পাশাপাশি, ২০২৬ সালের শীতকালীন অলিম্পিকের উদ্বোধনী অনুষ্ঠানে তিনি দেশের জাতীয় পতাকা বহনের গৌরব অর্জন করেছেন। 

## প্রারম্ভিক জীবন
ক্লোয়ে ত্রেসপোশ ১৯৯৪ সালের ১৩ই এপ্রিল তারিখে ফ্রান্সের বুর-সেঁ-মরিসে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
ত্রেসপোশ ফ্রান্সের প্রতিনিধি হিসেবে ২০২৬ শীতকালীন অলিম্পিকে স্নোবোর্ডিংয়ের সর্বমোট দুইটি পৃথক প্রতিযোগিতায় প্রতিদ্বন্দ্বিতা করেছেন।

তিনি নারীদের স্নোবোর্ড ক্রস প্রতিযোগিতায় অংশগ্রহণ করেছিলেন। তিনি প্রতিযোগিতার বাছাইপর্বের সেরা রানটি ১:১৩.৪৯ সময়ে সম্পন্ন করে পঞ্চম স্থান অধিকার করে নকআউট পর্বে অংশগ্রহণ করেন, যেখানে তিনি সার্বিকভাবে ৯ম স্থান অধিকার করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি নারী স্নোবোর্ডার

বিষয়শ্রেণী:ফ্রান্সের অলিম্পিক স্নোবোর্ডার
বিষয়শ্রেণী:২০২৬ শীতকালীন অলিম্পিকের স্নোবোর্ডার
ফুয়েনসান্তা আরোকা

**ফুয়েনসান্তা আরোকা বিসকার্ট** একজন স্পেনীয় গণিতবিদ যিনি মেক্সিকোতে ন্যাশনাল অটোনোমাস ইউনিভার্সিটি অফ মেক্সিকোর (ইউএনএএম) ইনস্টিটিউট অফ ম্যাথমেটিক্সে (ওক্সাকা ইউনিট) একজন গবেষক হিসেবে কাজ করেন। তিনি গাণিতিক গবেষণায় ডিফারেনশিয়াল সমীকরণ, সিঙ্গুলারিটি তত্ত্ব এবং গ্রীষ্মমণ্ডলীয় জ্যামিতি সমাধানের জন্য পাওয়ার সিরিজ ব্যবহার করেছেন। তিনি মানসিক স্বাস্থ্যের জন্য স্ক্রিনিং সম্পর্কিত গবেষণাও প্রকাশ করেছেন এবং গণিতে বৈষম্য ও হয়রানি সম্পর্কে কথা বলেছেন।

## শিক্ষা এবং কর্মজীবন
আরোকা ছিলেন মাদ্রিদের স্বায়ত্তশাসিত বিশ্ববিদ্যালয়ে একজন স্নাতক, যেখানে তিনি ১৯৯২ সালে স্নাতক হন। তিনি ২০০০ সালে ভ্যালাডোলিড বিশ্ববিদ্যালয় থেকে পিএইচডি সম্পন্ন করেন। তাঁর গবেষণামূলক প্রবন্ধের শিরোনাম ছিল "জটিল ক্ষেত্রে প্রথম-ক্রমের ডিফারেনশিয়াল সমীকরণে বীজগণিতীয় পদ্ধতি" (), তিনি জোসে এম. অ্যারোকা হার্নান্দেজ রোজের তত্ত্বাবধানে গবেষণা করেছিলেন।

তিনি ২০০৪ সাল থেকে ইউএনএএম ইনস্টিটিউট অফ ম্যাথমেটিক্সের (কুয়ের্নাভাকা ইউনিট) একজন গবেষক।

## স্বীকৃতি
আরোকা ২০২২ সালে মেক্সিকান একাডেমি অফ সায়েন্সেসের সদস্য নির্বাচিত হন।

## তথ্যসূত্র




## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
মাচাইন শাহী মসজিদ

**মাচাইন শাহী মসজিদ** ১৫০১ সালে প্রতিষ্ঠিত একটি মধ্যযুগের জামে মসজিদ। সুলতানি আমলের স্থাপত্যশৈলীতে নির্মিত মসজিদটির অবস্থান হরিরামপুর উপজেলার বাল্লা ইউনিয়নে ইছামতি নদীর তীরে মাচাইন গ্রামে, মানিকগঞ্জ জেলা শহর হতে ২৫ কিলোমিটার দুরে। মসজিদের সাথে শাহ রুস্তম বোগদাদীর মাজার। তিন গম্বুজ বিশিষ্ট স্থাপনাটি প্রতিষ্ঠার পর থেকে সালাত আদায়ের জন্য সক্রীয়। বিভিন্ন সময় সংস্কারের কারণে মসজিদের আয়তন বেড়েছে। এটি বাংলাদেশ প্রত্নতাত্বিক অধিদপ্তরের সংরক্ষিত পুরাকীর্তি।

## ইতিহাস
মাচাইন মসজিদ সুলতানি আমলে বর্তমান মানিকগঞ্জ জেলায় ইছামতি নদীর ধারে ১৫০১ সালের শেষভাগে নির্মিত হয়েছিল। সুফি সাধক *শাহ রুস্তম বোগদাদীকে* ইসলাম প্রচারের নিমিত্তে আলাউদ্দিন হোসেন শাহ মসজিদটি নির্মাণ করেছিলেন। 

শাহ রুস্তম বোগদাদী শাহজালালের সফরসঙ্গী ছিলেন। ইসলাম প্রচারের জন্য তিনি মাচাইনে আসেন। তিনি নদীর মাঝে বাঁশের তে বসে ধ্যান ও ইবাদাত করতেন। এসময় বাঙ্গালা সালতানাতের সুলতান ছিলেন আলাউদ্দিন হোসেন শাহ।  নদীপথে গমনের সময় সুলতান বোগদাদীকে মাঝনদীতে মাচায় ইবাদাত করতে দেখেন, বোগদাদীকে সুলতানের সেনারা এঅঞ্চলের নাম জিজ্ঞেস করলে তিনি সেনাদের কথা বুঝতে না পেরে, উত্তর দিয়েছিলেন — মাচান। তখন থেকে এ অঞ্চলের নাম মাচান এবং পরে মাচাইন নামে পরিচিতি হয়। নৌযাত্রা স্থগিত করে তিনি সুলতান বোগদাদীর সাথে দেখা করেন। বোগদাদীর ধর্মপ্রচার ও আধ্যাত্মিক প্রভাব সুলতানকে মুগ্ধ করেছিল। ফলে সুলতান তার নামানুসারেই মসজিদ নির্মাণের নির্দেশ দিয়েছিলেন। 
 
২০০৫ সালের ১২ সেপ্টেম্বর স্থাপনাটি বাংলাদেশ প্রত্নতাত্বিক অধিদপ্তরের সংরক্ষিত পুরাকীর্তি হিসেবে তালিকাভূক্ত এবং একই বছর ১৩ অক্টোবর বাংলাদেশ গ্যাজেটে প্রজ্ঞাপিত করা হয়। ২০১৯ সালে একদফা সংস্কার করা হয়।

## স্থাপত্য
মাচাইন মসজিদের প্রধান নির্মাণ উপকরণ ছিল চুন, সুরকি ও সাদা সিমেন্ট। এটি সুলতানি আমলের ইসলামি স্থাপত্যকলা অনুসরণে আয়তাকার ভূমি পরিকল্পনায় নির্মিত। এটি তিন গম্বুজের মসজিদ, মূল ছাদের উপর স্থাপিত গম্বুজগুলির মাঝেরটি তুলনামূলক বড়, দুই পাশে অপেক্ষাকৃত ছোট দুটি গম্বুজ। প্রতিটি গম্বুজের নিচের অংশে সূক্ষ্ম খাঁজকাটা অলংকরণ বিদ্যামান। দেয়ালে নকশা ও কারুকাজ সজ্জিত।

মসজিদের পশ্চিম দেয়ালে তিনটি মিহরাব আছে। তিনটি প্রবেশদ্বার রয়েছে পূর্ব দেয়ালে খিলানে। উত্তর দক্ষিণ পাশে একটি করে আরও  দুটি প্রবেশপথ আছে। মূল প্রবেশদ্বার ও  মিহরাবের নান্দনিক বিন্যাস পাওয়া যায়। আয়তাকার ছাদের চারকোনে চারটি অষ্টভূজ কলামে মিনার বসানো।  কালক্রমে মুল মসজিদের গা ঘেঁষে পূর্ব দিকে সম্প্রসারণ করা হয়েছে।

## শাহ রুস্তম বোগদাদীর মাজার
মসজিদের উত্তর দিকে শাহ রুস্তম বগদাদীর মাজার অবস্থিত। ইসলাম প্রচারের জন্য মাচাইনে এসে ঐস্থানে খানকাহ গড়েছিলেন। মৃত্যুর পর মসজিদের পাশে তাকে সমাধিস্থ করা হয়, যা বর্তমানে তার মাজার হিসেবে পরিচিত। মাজারে শতবছর পুরনো বেশ কয়েকটি পাথর নিদর্শন হিসেবে টিকে আছে।

## তথ্যসূত্র

বিষয়শ্রেণী:বাংলা সালতানাতের মসজিদ
বিষয়শ্রেণী:১৫০১-এ সম্পন্ন মসজিদ
বিষয়শ্রেণী:মানিকগঞ্জ জেলার মসজিদ
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:হরিরামপুর উপজেলা
বিষয়শ্রেণী:মানিকগঞ্জ জেলার দর্শনীয় স্থান
বিষয়শ্রেণী:১৫০১-এ প্রতিষ্ঠিত
চলচ্চিত্রে স্টান্টদলের সেরা মারপিট বিভাগে অ্যাক্টর পুরস্কার

**চলচ্চিত্রে স্টান্টদলের সেরা মারপিট বিভাগে অ্যাক্টর পুরস্কার** স্ক্রিন অ্যাক্টরস গিল্ড কর্তৃক প্রদত্ত পুরস্কারসমূহের মধ্যে একটি।

এই পুরস্কারটি স্টান্ট পারফর্মার ও সমন্বয়কারীদের কাজের স্বীকৃতি হিসেব প্রদান করা হয়। ২০০৭ সালে ১৪তম স্ক্রিন অ্যাক্টরস গিল্ড পুরস্কারে প্রথম এই বিভাগে পুরস্কার প্রদান করা হয়, পাশাপাশি টেলিভিশনে স্টান্টদলের কাজের জন্য একটি অনুরূপ অ্যাক্টর পুরস্কারও প্রদান করা হয়। 

## বিজয়ী ও মনোনীত

: 

### ২০০০-এর দশক

### ২০১০-এর দশক

### ২০২০-এর দশক

## ফ্র্যাঞ্চাইজি

### একাধিক পুরস্কার

; ২টি জয়

* জেমস বন্ড
* মার্ভেল সিনেমাটিক ইউনিভার্স
* *[[মিশন: ইম্পসিবল (চলচ্চিত্র ধারাবাহিক)|মিশন: অসম্ভব]]*
* *ওয়ান্ডার ওম্যান*

### একাধিক মনোনয়ন
 

## তথ্যসূত্র

বিষয়শ্রেণী:২০০৮-এ প্রবর্তিত পুরস্কার
বিষয়শ্রেণী:স্ক্রিন অ্যাক্টরস গিল্ড পুরস্কার
প্রেশার কুকার (২০২৬-এর চলচ্চিত্র)

**প্রেশার কুকার** রায়হান রাফী পরিচালিত একটি বাংলা ভাষার বাংলাদেশী অপরাধধর্মী রোমাঞ্চকর চলচ্চিত্র। ইমপ্রেস টেলিফিল্ম এবং কানন ফিল্মস ব্যানারে প্রযোজনা করেছে ফরিদুর রেজা সাগর এবং রাফী। নারী কেন্দ্রীক এই চলচ্চিত্রে কেন্দ্রীয় চরিত্রে অভিনয় করেছেন শবনম বুবলি, নাজিফা তুষি, মারিয়া হোসেন শান্ত এবং স্নিগ্ধা চৌধুরী। যা ২০২৬ সালের ২১শে মার্চ মুক্তি পায়।

## পটভূমি
নারীকেন্দ্রীক এই চলচ্চিত্রে ঢাকার নাগরিক জীবনের চাপ, সামাজিক দ্বন্দ্ব ও ব্যক্তিগত সংগ্রাম—এই বাস্তবতার ভেতর দিয়ে চার নারীর ভিন্ন ভিন্ন যাত্রা তুলে ধরা হবে।
## অভিনয়শিল্পী
* রেশমা চরিত্রে নাজিফা তুষি
* শবনম বুবলি
* মারিয়া হোসেন শান্ত
* স্নিগ্ধা চৌধুরী
* ফজলুর রহমান বাবু
* মিশা সওদাগর
* শহীদুজ্জামান সেলিম
* রিজভী ঋজু
* চঞ্চল চৌধুরী (বিশেষ উপস্থিতি)

## বাজারজাতকরণ
২০২৬ সালের ৭ মার্চ ইউটিউবে চলচ্চিত্রটির ফার্স্ট লুক প্রকাশ করা হয়। অন্য সকল চলচ্চিত্রের মতো না হয়ে প্রেসার কুকার ফার্স্ট লুকের নাম দিয়েছে "ফার্স্ট হুইসল"()।

বাংলাদেশ চলচ্চিত্র সার্টিফিকেশন বোর্ড এই চলচ্চিত্রটিকে প্রাপ্তবয়স্কদের চলচ্চিত্র হিসেবে ছাড়পত্র দিয়েছে।

## মুক্তি
চলচ্চিত্রটির ২০২৬ সালের ২১শে মার্চ ঈদুল ফিতরে বাংলাদেশের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 
* 

বিষয়শ্রেণী:২০২৬-এর বাংলাদেশী চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার অপরাধমূলক রোমাঞ্চকর চলচ্চিত্র
বৃহত্তম সাম্রাজ্যের তালিকা

## ভূমির আয়তন অনুসারে বৃহত্তম সাম্রাজ্য

### বৃহত্তম সাম্রাজ্যের সময়রেখা

### সাম্রাজ্যগুলি তাদের সর্বোচ্চ পরিধিতে
ডান|থাম্ব|১৯০৮ সালে বিশ্বের সাম্রাজ্যের আবাসস্থল এবং ঔপনিবেশিক অঞ্চল, ''দ্য হার্মসওয়ার্থ অ্যাটলাস এবং গেজেটিয়ার'' দ্বারা প্রদত্ত

### বৃহত্তম সাম্রাজ্যের সময়রেখা
এই তালিকায় সাম্রাজ্যের আকারকে সেই সময়ে নিয়ন্ত্রিত শুষ্ক ভূমি এলাকা হিসেবে সংজ্ঞায়িত করা হয়েছে। 

### তৎকালীন বৃহত্তম সাম্রাজ্যের সময়রেখা

## বিশ্বের জনসংখ্যার অনুপাতে বৃহত্তম সাম্রাজ্য
ডান|থাম্ব|১৯০৮ সালে বিশ্বের সাম্রাজ্যের আবাসস্থল এবং ঔপনিবেশিক জনসংখ্যা, ''দ্য হার্মসওয়ার্থ অ্যাটলাস এবং গেজেটিয়ার'' দ্বারা প্রদত্ত

## তথ্যসূত্র

বিষয়শ্রেণী:বৃহত্তম জিনিস
বিষয়শ্রেণী:ভূগোল অনুযায়ী দেশের তালিকা
বিষয়শ্রেণী:আয়তন অনুযায়ী তালিকা
বিষয়শ্রেণী:প্রাক্তন সাম্রাজ্য
বিষয়শ্রেণী:সাম্রাজ্য
টিপোদা

**টিপোদা নিমজ্জিত শহর** বা লিবীয় জনবসতি টিপোদা আজ থেকে প্রায় আট হাজার বছর আগে ভূমধ্যসাগরের গর্ভে তলিয়ে যায়। জুওয়ারা শহরের তরুণরা আশাবাদী যে, এটি একদিন পর্যটকদের জন্য একটি প্রধান আকর্ষণ হয়ে উঠবে।

## ভৌগোলিক অবস্থান
এই প্রত্নতাত্ত্বিক শহরটি টিপোদা সৈকত থেকে ৩০০ মিটার দূরে অবস্থিত, যা জুওয়ারা কেন্দ্র থেকে প্রায় চার কিলোমিটার পশ্চিমে। গবেষক শওকি মোয়াম্মারের মতে, এই স্থানটি এখনও রহস্যময় এবং বৈজ্ঞানিক পদ্ধতিতে এর পূর্ণাঙ্গ মানচিত্র তৈরি করা সম্ভব হয়নি। তিনি মনে করেন, "আমরা বর্তমানে যা দেখছি তা এই জনবসতির মোট আয়তনের মাত্র দুই মিটারের মতো, বাকি অংশ সমুদ্রের বালির নিচে চাপা পড়ে আছে। দীর্ঘ সময়ের সামুদ্রিক ক্রিয়াকলাপের ফলে এমনটি হয়েছে।"

## শহরের ইতিহাস
২০১০ সালে একটি মার্কিন গবেষণা কেন্দ্র স্যাটেলাইট ইমেজের মাধ্যমে টিপোদা শহরের অস্তিত্ব নিশ্চিত করে। লিবীয় গবেষক শওকি মোয়াম্মার যখন যুক্তরাষ্ট্রে ডক্টরেট করছিলেন, তখন তিনি এই স্থানের স্থানাঙ্ক সরবরাহ করেছিলেন। লিবিয়ার সুদূর পশ্চিমে জুওয়ারা শহরের উপকূলের কাছে আট মিটার গভীরে ডুব দিয়ে শহরটি দেখা যায়। ৪৫ বছর বয়সী পেশাদার ডুবুরি আবু আজিলা আল-কজকজ এই স্থানের রহস্য ও সৌন্দর্যের টানে বারবার এখানে ফিরে আসেন। তার মতে, ৮০০০ বছর ধরে পানির নিচে হারিয়ে থাকা এই আমাজিগ শহরটি লিবিয়ার অন্যতম শ্রেষ্ঠ সম্পদ।

আল-কজকজ এই স্থানটিকে তার দেখা সবচেয়ে সুন্দর জায়গা হিসেবে বর্ণনা করেন। বিশেষ করে এখানকার খিলানগুলো এবং হাজার বছর আগের জনবসতির কক্ষগুলোর ভেতর দিয়ে ঘুরে বেড়ানো এক অনন্য অভিজ্ঞতা। সেখানে পাওয়া মাটির কলস, প্রদীপ এবং পাথরের স্তম্ভের উপরিভাগ প্রমাণ করে যে এখানে এক সময় উন্নত জনপদ ছিল।

### শহর নিমজ্জিত হওয়ার কারণ
শওকি মোয়াম্মারের মতে, বৈজ্ঞানিক বিশ্লেষণ বলছে যে আট হাজার বছর আগে একটি বিশাল সুনামি লিবিয়ার উপকূলের বড় অংশে আঘাত হেনেছিল। সিসিলি দ্বীপের আগ্নেয়গিরির অগ্ন্যুৎপাতের ফলে এই সুনামির সৃষ্টি হয়। এই অগ্ন্যুৎপাতের ফলে প্রায় দশ কিলোমিটার এলাকাজুড়ে লাভা ভূমধ্যসাগরে ছড়িয়ে পড়ে, যার ফলে ৩০ থেকে ৪০ মিটার উচ্চতার জলোচ্ছ্বাস তৈরি হয়। এই জলোচ্ছ্বাস ভূমধ্যসাগরীয় উপকূলকে ধ্বংস করে দেয় এবং সেই পানি আজও পুরোপুরি নামেনি।

### উন্নত সভ্যতা
টিপোদার স্থাপত্যশৈলী সেই সময়ের তুলনায় একটি "আপেক্ষিক উন্নত সভ্যতা"র ইঙ্গিত দেয়। এখানে খিলানযুক্ত কক্ষ এবং পাথরের খোদাই করা স্তম্ভ রয়েছে যা যাঁতার মতো একটির ওপর একটি সাজানো। শওকি আক্ষেপ করে বলেন, "এটি দুঃখজনক যে এই প্রত্নতাত্ত্বিক নিদর্শনটি গণমাধ্যমের আড়ালে রয়ে গেছে এবং লিবিয়ার সাধারণ মানুষও এ সম্পর্কে খুব কম জানে।" তিনি নতুন কর্তৃপক্ষের কাছে এই প্রাচীন ইতিহাস রক্ষায় গুরুত্ব দেওয়ার আহ্বান জানান।

ঐতিহ্য ও সভ্যতা গবেষক ইউসুফ হেলমি জানান, সৈকতের বিপরীত দিকে পাওয়া মোজাইক মেঝে প্রমাণ করে যে এখানে এক সময় সমৃদ্ধ ব্যবসায়ীদের বিলাসবহুল ভিলা ছিল, যা ফিনিশীয় বা রোমান যুগের হতে পারে। তিনি আরও উল্লেখ করেন যে, এই জনবসতিটি ক্যাপসিয়ান সংস্কৃতি দ্বারা প্রভাবিত ছিল। ঐতিহাসিক হেরোডোটাসও এই অঞ্চলের আমাজিগ বাসিন্দাদের কথা উল্লেখ করেছিলেন।

### পর্যটন সম্ভাবনা
ঐতিহাসিক তথ্য অনুযায়ী, টিপোদা বন্দর থেকে জুওয়ারা অঞ্চলে উৎপাদিত লবণ ও জলপাই তেল রপ্তানি করা হতো। 'টিপোদা' নামটি একটি প্রাচীন আমাজিগ শব্দ যার অর্থ 'ছোট ঘোড়া'। বর্তমানে এই এলাকাটি একটি সুন্দর বিনোদন কেন্দ্রে পরিণত হয়েছে। যদিও টিপোদা বন্দর থেকে এখন আর লবণ বা তেল রপ্তানি হয় না।

## তথ্যসূত্র

বিষয়শ্রেণী:লিবিয়ার প্রত্নতাত্ত্বিক স্থান
বিষয়শ্রেণী:নিমজ্জিত শহর
বিষয়শ্রেণী:প্রাচীন আমাজিগ শহর
উবায়দুল্লাহ ইবনে আব্বাস

**উবায়দুল্লাহ ইবনে আব্বাস** ( ; ) ছিলেন একজন সাহাবি, মুসলিম সেনাপতি ও চতুর্থ খলিফা আলি ইবনে আবি তালিবের () অধীনে ইয়েমেনের গভর্নর।  

## জীবনী
উবায়দুল্লাহ আনুমানিক ৬২২ সালে মক্কা শহরে জন্মগ্রহণ করেন। তিনি ইসলামের নবি মুহাম্মাদের একজন সাহাবি ছিলেন।

ইসলামের ইতিহাসে সংঘটিত প্রথম গৃহযুদ্ধ প্রথম ফিতনার সময় তিনি তাঁর আত্মীয় খলিফা আলি ইবন আবি তালিবের (শা. ৬৫৬–৬৬১) পক্ষে অবস্থান নেন এবং তাঁর প্রতিদ্বন্দ্বী প্রথম মুয়াবিয়ার (শা. ৬৬১–৬৮০) বিরোধিতা করেন। তখন উবায়দুল্লাহকে ৬৫৭ থেকে ৬৫৯ খ্রিস্টাব্দ পর্যন্ত পরপর দুই বছর আমিরুল হজ্জ (হজযাত্রীদের প্রধান) হিসেবে নিযুক্ত করা হয়। কিন্তু তৃতীয় বছরে হজ্জের নেতৃত্ব নিয়ে তাঁর সঙ্গে ইয়াজিদ ইবন শাজারাহের বিরোধ সৃষ্টি হয়, যাকে মুয়াবিয়া হজ্জের নেতৃত্ব দেওয়ার জন্য নিয়োগ করেন। পরবর্তীতে এই বিরোধ মেটানোর জন্য আলি ও মুয়াবিয়া উভয় সম্মত হয়ে সিদ্ধান্ত নেন যে, শাইবা ইবন উসমান হজের নেতৃত্ব দেবেন। 

৬৬০ সালে খলিফা আলি উবায়দুল্লাহকে ইয়েমেনের গভর্নর হিসেবে নিয়োগ করেন। একই বছরে মুয়াবিয়ার সেনাপতি বুসর ইবনে আবি আরতাত হেজাজ অঞ্চলের তাইফ শহর অবরোধ করেন। তখন বুসর উবায়দুল্লাহর দুই অল্পবয়সী পুত্র আবদুর রহমান ও কুসামকে হত্যা করে। এই শিশুদের তাদের মাতৃকুলের কিনানা গোত্রের আত্মীয়দের তত্ত্বাবধানে রাখা হয়েছিল।

পরে বুসর ইয়েমেনে আক্রমণ চালালে উবায়দুল্লাহ সেখান থেকে পালিয়ে কুফা শহরে চলে যান, যা তখন আলি ইবনে আবি তালিবের খেলাফতের প্রধান কেন্দ্র ছিল। এদিকে সানা শহরে উবায়দুল্লাহর প্রতিনিধি আমর ইবন আরাকা আল-সাকাফি শহর রক্ষা করার চেষ্টা করেন। কিন্তু বুসরের সৈন্যদের হাতে তিনি ও আরো অনেকজন বাসিন্দা নিহত হন। 

৬৬১ খ্রিস্টাব্দের জানুয়ারিতে যখন আলি একজন খারিজি বিদ্রোহীর হাতে নিহত হন, তখন তাঁর পুত্র হাসান ইবন আলি কুফায় খলিফা হিসেবে নির্বাচিত হন। কিন্তু প্রথম মুয়াবিয়া হাসানকে খলিফা হিসেবে স্বীকার করেননি; বরং তিনি কুফা শহরের দিকে অগ্রসর হওয়ার জন্য একটি বাহিনী প্রস্তুত করেন। এই পরিস্থিতিতে হাসান উবায়দুল্লাহকে ১২,০০০ সৈন্যের একটি অগ্রবর্তী বাহিনীর প্রধান হিসেবে নিয়োগ দেন। তাদের দায়িত্ব ছিল মাসকিন নামক স্থানে মুয়াবিয়ার অগ্রযাত্রা থামিয়ে রাখা, যতক্ষণ না হাসান মূল সেনাবাহিনী নিয়ে সেখানে পৌঁছান। তাকে নির্দেশ দেওয়া হয়েছিল যে, শত্রুপক্ষ আক্রমণ না করা পর্যন্ত যুদ্ধ শুরু করা যাবে না এবং দ্বিতীয় কমান্ডার কায়েস ইবনে সাদের সঙ্গে পরামর্শ করে সিদ্ধান্ত নিতে হবে। অনেক ইতিহাসবিদের মতে, উবায়দুল্লাহকে এই দায়িত্ব দেওয়া ইঙ্গিত দেয় যে, হাসান সম্ভবত যুদ্ধের বদলে একটি শান্তিপূর্ণ সমাধান প্রত্যাশা করছিলেন। উবায়দুল্লাহ এর আগেও প্রায় কোনো যুদ্ধ ছাড়াই ইয়েমেন মুয়াবিয়ার কাছে ছেড়ে দেন।

মাসকিনে অবস্থানকালে প্রথম মুয়াবিয়া উবায়দুল্লাহর কাছে একজন দূত পাঠান এবং তাকে পক্ষ পরিবর্তনের বিনিময়ে ১০,০০,০০০ দিরহাম অর্থ দেওয়ার প্রস্তাব দেন। উবায়দুল্লাহ এই প্রস্তাব গ্রহণ করেন এবং মুয়াবিয়ার শিবিরে যোগ দেন। পরে মুয়াবিয়া তার প্রতিশ্রুতি অনুযায়ী তাকে অর্থ প্রদান করেন। একটি বর্ণনা অনুযায়ী, উবায়দুল্লাহর উদাহরণ অনুসরণ করে তার বাহিনীর ১২,০০০ সৈন্যের মধ্যে প্রায় ৮,০০০ জন মুয়াবিয়ার দলে যোগ দেয়।

## তথ্যসূত্র


## গ্রন্থপঞ্জি

* 
* 
* 
* 

বিষয়শ্রেণী:সাহাবা
বিষয়শ্রেণী:রাশিদুন খিলাফতের গভর্নর
বিষয়শ্রেণী:হাদিস বর্ণনাকারী সাহাবা
জোয়েলমা (সঙ্গীতশিল্পী)

**জোয়েলমা দা সিলভা মেন্ডেস**, যিনি **জোয়েলমা** নামেই বেশি পরিচিত (জন্ম ২২ জুন, ১৯৭৪) একজন ব্রাজিলীয় সঙ্গীতশিল্পী, গীতরচয়িতা ও নৃত্যশিল্পী। ১৯ বছর বয়স থেকে সঙ্গীতশিল্পী হিসেবে পরিচিত জোয়েলমা ১৯৯৪ সালে তার কর্মজীবন শুরু করেন, এবং ১৯৯৮ সালে তিনি সঙ্গীতশিল্পী ও প্রযোজক জিমবিনহার সাথে পরিচিত হন ও বিয়ে করেন যার মাধ্যমে ১৯৯৯ সালে তিনি বান্দা ক্যালিপসো তৈরি করেন। বান্দা ক্যালিপসোর প্রধান কণ্ঠশিল্পী হিসেবে, তিনি খ্যাতি এবং সাফল্য অর্জন করেন এবং বিশ্বব্যাপী ১৫ মিলিয়নেরও বেশি কপি বিক্রি করেন। ২০১৫ সালে, জোয়েলমা ও জিমবিনহা বিবাহ এবং ব্যান্ডের ইতি টানার ঘোষণা দেন, এবং একই বছরে তাদের প্রথম অ্যালবামের রেকর্ডিং শুরু হয়।

## তথ্যসূত্র

## বাহ্যিক লিঙ্কগুলি

* অফিসিয়াল ওয়েবসাইট

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রাজিলীয় গায়িকা
বিষয়শ্রেণী:২০শ শতাব্দীর ব্রাজিলীয় গায়িকা
বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় নারী নৃত্যশিল্পী
বিষয়শ্রেণী:ব্রাজিলীয় সঙ্গীতশিল্পী-গীতরচয়িতা
বিষয়শ্রেণী:ব্রাজিলীয় গায়িকা-গীতরচয়িতা
বিষয়শ্রেণী:স্পেনীয় ভাষার ব্রাজিলীয় সঙ্গীতশিল্পী
বিষয়শ্রেণী:ব্রাজিলীয় গসপেল সঙ্গীতশিল্পী
বিষয়শ্রেণী:ব্রাজিলীয় লাতিন পপ সঙ্গীতশিল্পী
বিলাইছড়ি সরকারি উচ্চ বিদ্যালয়

**বিলাইছড়ি সরকারি উচ্চ বিদ্যালয় **  বাংলাদেশের রাঙ্গামাটি জেলায় অবস্হিত একটি সরকারি শিক্ষা প্রতিষ্ঠান। 

## বিদ্যালয়ের ইতিহাস
বিলাইছড়ি সরকারি উচ্চ বিদ্যালয় ১৯৬৯ সালে প্রতিষ্ঠিত হয়।

## অবস্থান
বিলাইছড়ি সরকারি উচ্চ বিদ্যালয় রাঙ্গামাটি জেলার বিলাইছড়ি উপজেলার বিলাইছড়ি ইউনিয়নে অবস্হিত।
## শিক্ষক
বর্তমানে বিলাইছড়ি সরকারি উচ্চ বিদ্যালয়ে ২ টি শিক্ষকের পদ শুণ্য রয়েছে।
## তথ্যসূত্র

## আরো দেখুন
* রাঙ্গামাটি জেলার শিক্ষা প্রতিষ্ঠানের তালিকা

বিষয়শ্রেণী:রাঙ্গামাটি জেলার বিদ্যালয়
উনিতা (সঙ্গীতশিল্পী)

**লারিসা দি মাসেদু মাশাদু** (জন্ম ৩০ মার্চ ১৯৯৩),  পেশাগতভাবে **উনিতা** নামে পরিচিত, একজন ব্রাজিলীয় সঙ্গীতশিল্পী, গীতরচয়িতা, নৃত্যশিল্পী, অভিনেত্রী এবং মাঝে মাঝে টেলিভিশন উপস্থাপক। ব্রাজিলের অন্যতম বিশিষ্ট শিল্পী, তিনি তার বহুমুখী শৈলী ও পপ, ফাঙ্ক, রেগেটন এবং ইলেকট্রনিক সঙ্গীতের মতো ঘরানার মিশ্রণের জন্য পরিচিত হয়ে ওঠেন। তিনি অসংখ্য প্রশংসা পেয়েছেন, যার মধ্যে রয়েছে ১টি ব্রাজিলীয় সঙ্গীত পুরস্কার, ৪টি লাতিন আমেরিকান সঙ্গীত পুরস্কার, ৩টি এমটিভি মিউজিক ভিডিও পুরস্কার, ৯টি এমটিভি ইউরোপ সঙ্গীত পুরস্কার, ২টি গিনেস ওয়ার্ল্ড রেকর্ড ও ২টি গ্র্যামি পুরস্কার এবং ১০টি লাতিন গ্র্যামি পুরস্কারের জন্য মনোনয়ন, ''বিলবোর্ড'' হট ১০০- তে সর্বাধিক অন্তর্ভূক্তি সহ ব্রাজিলীয় গায়িকা হওয়ার পাশাপাশি। তাকে "ব্রাজিলীয় পপের রানী" বলা হয়।

## তথ্যসূত্র

## বাহ্যিক লিঙ্কগুলি

* 
* 
*  (Anitta Fansite)
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাতিন গীতিকার
বিষয়শ্রেণী:রিপাবলিক রেকর্ডসের শিল্পী
বিষয়শ্রেণী:ওয়ার্নার রেকর্ডসের শিল্পী
বিষয়শ্রেণী:স্পেনীয় ভাষার ব্রাজিলীয় সঙ্গীতশিল্পী
বিষয়শ্রেণী:রেগেটন সঙ্গীতজ্ঞ
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:এমটিভি ইএমএ বিজয়ী
বিষয়শ্রেণী:লাতিন পপ সঙ্গীতশিল্পী
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:ইংরেজি ভাষার ব্রাজিলীয় সঙ্গীতশিল্পী
বিষয়শ্রেণী:ব্রাজিলীয় টেলিভিশন অভিনেত্রী
বিষয়শ্রেণী:ব্রাজিলীয় লাতিন পপ সঙ্গীতশিল্পী
বিষয়শ্রেণী:ব্রাজিলীয় চলচ্চিত্র অভিনেত্রী
বিষয়শ্রেণী:ব্রাজিলীয় গায়িকা-গীতরচয়িতা
বিষয়শ্রেণী:উভকামী গায়িকা
বিষয়শ্রেণী:উভকামী সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ব্রাজিলীয় লেখক
বিষয়শ্রেণী:২১শ শতাব্দীর ব্রাজিলীয় এলজিবিটিকিউ ব্যক্তি
বিষয়শ্রেণী:২১শ শতাব্দীর নারী জনহিতৈষী
বিষয়শ্রেণী:২১শ শতাব্দীর জনহিতৈষী
বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ব্রাজিলীয় গায়িকা
বিষয়শ্রেণী:২১শ শতাব্দীর ব্রাজিলীয় অভিনেত্রী
বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:ফরাসি ভাষার ব্রাজিলীয় সঙ্গীতশিল্পী
বিষয়শ্রেণী:পর্তুগীজ ভাষার ব্রাজিলীয় সঙ্গীতশিল্পী
বিষয়শ্রেণী:ইতালীয় ভাষার ব্রাজিলীয় সঙ্গীতশিল্পী
বিষয়শ্রেণী:ব্রাজিলীয় জনহিতৈষী
বিষয়শ্রেণী:ব্রাজিলীয় নারী জনহিতৈষী
বিষয়শ্রেণী:ব্রাজিলীয় এলজিবিটিকিউ সঙ্গীতশিল্পী-গীতরচয়িতা
বিষয়শ্রেণী:ব্রাজিলীয় পপ গায়িকা
বিষয়শ্রেণী:উভকামী নারীবাদী
বিষয়শ্রেণী:ব্রাজিলীয় উভকামী অভিনেত্রী
বিষয়শ্রেণী:ব্রাজিলীয় উভকামী সঙ্গীতশিল্পী
বিষয়শ্রেণী:২১শ শতাব্দীর ব্রাজিলীয় ব্যবসায়ী
ভুবনজয় সরকারি উচ্চ বিদ্যালয়

** ভুবনজয় সরকারি উচ্চ বিদ্যালয় **  বাংলাদেশের রাঙ্গামাটি জেলায় অবস্হিত একটি সরকারি শিক্ষা প্রতিষ্ঠান।  

## বিদ্যালয়ের ইতিহাস
ভুবনজয় সরকারি উচ্চ বিদ্যালয় ১৯৭০ সালে জুরাছড়ি উপজেলায় প্রতিষ্ঠিত হয়। 

## সহ-শিক্ষা কার্যক্রম
৪৯তম গ্রীষ্মকালীন কাবাডি প্রতিযোগিতায় ভুবনজয় সরকারি উচ্চ বিদ্যালয়ের বালিকা দল জাতীয় চ্যাম্পিয়ন হওয়ার গৌরব অর্জন করে।২০২২ সালে বঙ্গবন্ধু গোল্ডকাপ ফুটবল টূর্ণামেন্ট অনুর্ধ্ব ১৭ উপজেলা পর্যায়ে চ্যাম্পিয়ন হয়েছে ভুবন সরকারি উচ্চ বিদ্যালয়।

## শিক্ষক
সিনিয়র সহকারী শিক্ষক ১২টি পদের বিপরীতে আছেন ১ একজন, সহকারী শিক্ষক টি পদের বিপরীতে আছেন ৫ জন। 
## তথ্যসূত্র

## আরো দেখুন
* রাঙ্গামাটি জেলার শিক্ষা প্রতিষ্ঠানের তালিকা

বিষয়শ্রেণী:রাঙ্গামাটি জেলার বিদ্যালয়
বিষয়শ্রেণী:বাংলাদেশের বিদ্যালয়